iraklixyz/georgian-wikipedia-cleaned huggingface dataset:
ზენიტი სანქტ-პეტერბურგი (საფეხბურთო კლუბი)

ზენიტი , აგრეთვე ცნობილია როგორც ზენიტი სანქტ-პეტერბურგი — რუსული საფეხბურთო კლუბი ქალაქ სანქტ-პეტერბურგიდან. დაარსდა 1925 წელს (ან 1914 წელს, რუსული წყაროების მიხედვით). ასპარეზობს რუსეთის პრემიერლიგაში. სსრ კავშირის ჩემპიონი (1984) და ბრინჯაოს პრიზიორი (1980), სსრ კავშირის თასის მფლობელი (1944), რუსეთის პრემიერლიგის ცხრაგზის ჩემპიონი, სამგზის ვიცე-ჩემპიონი და ოთხგზის ბრინჯაოს პრიზიორი, რუსეთის თასის ოთხგზის და რუსეთის სუპერთასის ექვსგზის მფლობელი, უეფა-ს თასისა (2008) და უეფა-ს სუპერთასის (2008) მფლობელი.

მიღწევები
საბჭოთა კავშირის ჩემპიონატი
ჩემპიონი: 1984
ბრინჯაოს პრიზიორი: 1980
საბჭოთა კავშირის თასი
თასის მფლობელი: 1944
ფინალისტი: 1984
რუსეთის პრემიერლიგა
ჩემპიონი (9): 2007, 2010, 2011–12, 2014–15, 2018–19, 2019–20, 2020–21, 2021–22, 2022–23
ვიცე-ჩემპიონი (3): 2003, 2012–13, 2013–14
ბრინჯაოს პრიზიორი (4): 2001, 2009, 2015–16, 2016–17
რუსეთის თასი
თასის მფლობელი (4): 1998–99, 2009–10, 2015–16, 2019–20
ფინალისტი: 2001–02
რუსეთის სუპერთასი
თასის მფლობელი (8): 2008, 2011, 2015, 2016, 2020, 2021, 2022, 2023
ფინალისტი (3): 2012, 2013, 2019
რუსეთის ლიგის თასი
თასის მფლობელი: 2003
უეფა-ს ევროპა ლიგა
თასის მფლობელი: 2007–08
უეფა-ს სუპერთასი
თასის მფლობელი: 2008
უეფა-ს ინტერტოტოს თასი
ფინალისტი: 2000
აბზელილოვოს რაიონი

აბზელილოვოს რაიონი — მუნიციპალური რაიონი ბაშკირეთის რესპუბლიკაში, რუსეთის ფედერაცია. რაიონის ადმინისტრაციული ცენტრია სოფ. ასკაროვო.

გეოგრაფია
რაიონი მდებარეობს ბაშკირეთის ურალისპირეთის ცენტრალურ ნაწილში. მისი ტერიტორიის ფართობია 4,3 ათ. კმ². რაიონის ტერიტორიის ნაწილი დაფარულია ტყით. რაიონის ტერიტორიაზე მიედინება მდინარე დიდი და პატარა კიზილი, იანგელკა, სათავეს იღებს მდინარე საკმარა, რაიონის ტერიტორიაზე მდებარეობს 33 ტბა. რაიონზე გაივლის ურალთაუსა და ირენდიკის ქედები, რომელთა გაგრძელებასაც წარმოადგენს ქედი კრიკტითაუ (უმაღლესი მწვერვალი მთა კარატაში — 1118 მ.).

ბაშკირეთის ყველაზე ღრმა ტბა არის ბანოე (28 მ.), აქვე მდებარეობს მარილიანი ტბა მულდაკული, ორივე მათგანი ბუნების ძეგლია 1965 წლიდან. მულდაკულის ტბაზე მდებარეობს ბაშკირეთში ერთადერთი თევზსაშენი.

ურალში ყველაზე ძველი არქეოლოგიური ძეგლად ითვლება პირველყოფილი ადამიანის სადგომი ურტა-ტუბე, რომელიც მდებარეობს ტბა კარაბალიკტის ნაპირზე.

ისტორია
აბზელილოვოს რაიონი დაარსდა 1930 წლის 20 აგვისტოს, როდესაც სრულიად რუსეთის ცენტრალური აღმასრულებელი კომიტეტის გადაწყვეტილებით მოხდა ბაშკირეთის ავტონომიური რესპუბლიკის კანტონებად დაყოფის გაუქმება და როდესაც შეიქმნა 48 რაიონი. აბზელილოვოს რაიონი მდიდარია ბუნებრივი რესურსებით. 1950-იანი წლებიდან მოიპოვებენ ოქროს, მეორე მსოფლიო ომის პერიოდში კუსიმოვის, ელემბეტოვისა და ნიაზგულოვის საბადოებში მოიპოვებდნენ მარგანეცს მაგნიტოგორსკის მეტალურგიული კომბინატისათვის. რაიონი ასევე მდიდარია მარმარილოს, იასპისა და კირქვის საბადოებით.

მოსახლეობა
2010 წლის რუსეთის საყოველთაო აღწერების მიხედვით აქ ცხოვრობენ: ბაშკირები  — 88,6 %, რუსები — 8,6 %, თათრები — 1,6 %, სხვა ეროვნების პირები — 1,2 %.

ადმინისტრაციული დაყოფა
აბზელილოვოს რაიონში არის 91 დასახლებული პუნქტი, რომლებიც ერთიანდებიან 15 სასოფლო დასახლებაში.

ღირსშესანიშნაობები
აბზელილოვოს რაიონის ისტორიულ-მხარეთმცოდნეობითი მუზეუმი.
საბჭოთა კავშირის გმირის, გენერალ ტაგირ კუსიმოვის სახლ-მუზეუმი.
სოფელ ასკაროვოს ფიზკულტურულ-გამაჯანსარებელი კომპლექსი.
სოფელ ასკაროვოს სამთო-სათხილამურო კომპლექსი.
სერხი რობერტო

სერხი რობერტო კარნისერი ; დ. 7 თებერვალი, 1992, რეუსი, ესპანეთი) — ესპანელი ფეხბურთელი, საფეხბურთო კლუბ „კომოს“ ნახევარმცველი.

2009–2013 წლებში ირიცხებოდა „ბარსელონის“ მეორე გუნდში, მაგრამ ხშირად იძახებდნენ ძირითად გუნდში. მისი დებიუტი ძირითად გუნდში 2010 წლის ოქტომბერში შედგა, ესპანეთის თასზე გამართულ შეხვედრაში. ჩემპიონთა ლიგაზე პირველი შეხვედრა ჩაატარა მადრიდის „რეალის“ წინააღმდეგ, სანტიაგო ბერნაბეუზე გამართულ მატჩში, რომელშიც კატალონიელებმა 2-0 იმარჯვეს.

2013 წლის ივლისიდან „ბარსელონის“ ოფიციალური წევრი იყო. 2016 წელს, მთავარმა მწვრთნელმა, ლუის ენრიკემ სერხი რობერტოს პოზიცია შეუცვალა და მარჯვენა მცველად დააყენა პრიმერა დივიზიონის მატჩებში. ახალი პოზიცია სერხიმ კარგად მოირგო და გუნდისათვის არანაკლებ პროდუქტიული გახდა. 2023–2024 წლებში იყო ლუბის კაპიტანი.

მიღწევები
საკლუბო
ბარსელონა:(25)
ესპანეთის ჩემპიონი: 7
2010–11, 2012–13, 2014–15, 2015–16, 2017–18, 2018–19, 2022–23
ჩემპიონთა ლიგა: 2
2010-11, 2014–15
ესპანეთის თასი: 6
2011–12, 2014–15, 2015–16, 2016–17, 2017–18, 2020–21
ესპანეთის სუპერთასი: 6
2010, 2011, 2013, 2016, 2018, 2023
უეფა-ს სუპერთასი: 2
2011, 2015
ფიფა-ს მსოფლიო საკლუბო ჩემპიონატი: 2
2011, 2015

ინდივიდუალური
კატალონიის წლის საუკეთესო ფეხბურთელი: 2016–17
აფშერონული ცხვარი

აფშერონული ცხვარი — აზერბაიჯანული ცხვრის ჯიში.

ისტორია
2007 წლის 29 ივნისს, აზერბაიჯანში ადგილობრივი ჯიშის სელექციის გზით, გამოიყვანეს ცხვრის ახალი ჯიში, რომელიც თავისი წინპრების საუკეთესო თვისებებს შეიცავს. ამ სამუშაოებში, მრავალი წლის განმავლობაში, ჩართული იყო აფშერონის ექსპერიმენტული მეცხოველეობის სადგურის მეცნიერ-თანამშრომელი, სოფლის მეურნეობის მეცნიერებათა კანდიდატი, სელექციონერი ნაჯაფ ნაჯაფოვი.

ახალი ჯიშის გამოყვანას მრავალწლიანი სელექციური და კვლევითი სამუშაოები დასჭირდა. ჯიში ხასიათდება ნახევრადუხეში მატყლით. დაკავშირებული სამუშაოები დაიწყო ჯერ კიდევ 1971 წელს, როდესაც გაქრობის საფრთხის ქვეშ დადგა ერთ-ერთი აზერბაიჯანული ადგილობრივი სახეობის ცხვარი „გალა გოინუ“, რომლის გადარჩენას მთელი ძალებით ცდილობდნენ და დაიწყეს მისი აღდგენისთვის მუშაობა. 1980-1995 წლებში „გალა გოინლუს“ საფუძველზე დაიწყო ახალი ჯიშის — აფშერონულის გამოყვანის სამუშაოები.

განხილული და დამტკიცებული იქნა ახალი ჯიშის გამოყვანის გეგმები. მუშაობა დაიწყეს „გიუზდექის“ და „გობუს“ საბჭოთა მეურნეობებმა. გამოიყვანის შემდეგ და 21 000-ზე მეტი ცხვარი გაიყიდა ქვეყნის სხვადასხვა რეგიონში: ყუბაში, ხაჩმაზში, სალიანში, შირვანში, ზაქათალაში.

ჯიშის მოკლე დახასიათება
ჯიშის მიმართულება — სახორცე, სამატყლე, მერძეული
მატყლის ტიპი — ნახევრადუხეში
მატყლის ფერი — ღია ნაცრისფერი, მოთეთრო
მატყლის სიგრძე — 16-25 სმ.
წონა — ვერძი 60-70 კგ, ნერბი 45-50 კგ.
ატლასი (თანამგზავრი)

ატლასი — პლანეტა სატურნის შიდა თანამგზავრი.

1980 წელს, ხომალდ ვოიაჯერის მიერ გამოგზავნილ ფოტოებზე აღმოაჩინა რიჩარდ ტერილმა; იმ დროს მას /1980 28 ეწოდა. 1983 წელს ოფიციალურად უწოდეს ბერძნული მითოლოგიის ტატანის — ატლასის სახელი, რადგან სატურნის რგოლები „მხრებით უჭირავს, როგორც ტიტან ატლასს ცა ეჭირა დედამიწის თავზე. ასევე უწოდებენ სატურნი -ს.

ატლასი გარე, ბასრ რგოლთან მდებარე უახლოესი თანამგზავრია და დიდხანს მიიჩნეოდა, რომ რგოლის მწყემსი თანამგზავრი იყო. მაგრამ ახლა უკვე ცნობილია, რომ რგოლის გარე კიდე 7:6 ორბიტულ რეზონანსშია უფრო დიდ და შორეულ მთვარეებთან — იანუსთან და ეპიმეთესთან.

ხომალდ „კასინის“ მიერ 2005 წელს გადაღებულ ფოტოზე გამოჩნდა ატლასის უხეში, სფერული ცენტრი, რომელიც გარშემორტყმულია დიდი, გლუვი, ეკვატორული ქედით. ასეთი უჩვეულო და გამორჩეული სტრუქტურის ახსნა ისაა, რომ ატლასმა გამოზიდა და შეაგროვა რგოლის ნივთიერებები.

ატლასი მნიშნელოვნადაა შეშფოთებული პრომეთეს მიერ, ასევე პანდორას დაბალი გრადუსით, რის გამოც, მისი ორბიტა კეპლერული ორბიტისგან 600 კილომეტრითაა დაშორებული და პერიოდი 3 წელიწადს შეადგენს. იქიდან გამომდინარე, რომ პრომეთესა და პანდორას ორბიტები ქაოტურია, შესაძლოა ასეთივე იყოს ატლასის ორბიტაც.

გალერეა
აზერბაიჯანული ზებუ

აზერბაიჯანული ზებუ — აზერბაიჯანის ტერიტორიაზე არსებული ზებუ. შავი პირუტყვის სპეციალური ფორმა. გამოირჩევა ქონით და კუნთებით. არსებობს თეთრი, შავი, ყვითელი, ნარინჯისფერი, წითელი, და ნაცრისფერსა და თეთრის ნარევი ზებუ.

აზერბაიჯანში ზებუს გავრცელების პირველი ნიშნები ძვ. წ. 2500-2000 გვხვდება. 1883 წელს, ფრანგი არქეოლოგის, ჟან დემორგანის მიერ, ლენქორანში ნაპოვნი იშვიათი შტამპი, რომელზეც ზებუს გამოსახულებაა, ზუსტად ამაზე მეტყველებს.

რესპუბლიკის რეგიონებში, კერძოდ ლენქორანში, ასტარაში, ლერიქსა და მასალიში, ფართოდ გამოიყენება ჰიბრიდული და უკვე გაუმჯობესებული ზებუს ჯიში. მაღალი ხორციანობის ხარისხით და რძით (ცხიმი 5.5%) გამორჩეული ზებუ, ძალიან ეფექტიანი ცხოველია. ძრია 250-280 კგ, ხოლო ხარი 350-420 კგ შეუძლია გახდეს.
კუ-ბაბა

კუ-ბაბა — ძველი შუმერის ქალაქ ქიშის მმართველი ქალი ძვ. წ. საუკუნის დასაწყისში.

იგი არის ერთადერთი ქალი მმართველი ქიშის მესამე დინასტიაში, რომელიც მოხსენებულია მეფეთა სიაში. მოგვიანებით მიიჩნიეს როგორც შუმერულ-აქადური მითოლოგიის ნაწილი.

დედოფალი კუ-ბაბა
ტრადიციის თანახმად კუ-ბაბა ითვლება ქიშის მესამე და მეოთხე დინასტიების ფუძემდებლად. ძველი შუმერული ხელნაწერი „მეფეთა სია“ გვამცნობს, რომ თავდაპირველად კუ-ბაბა ტავერნის ან დუქნის მფლობელი. მან შეძლო ხელისუფლებაში მოსვლა დრამატულ მომენტში, როდესაც წინამორბედი ქიშის მეორე დინასტია დაეცა ურუქთან ბრძოლაში.ამ თვალსაზრისით უცნობია სხვა ასეთი დაბალი წარმოშობის ქალი შუმერის ისტორიაში, რომელმაც შელო და მიაღწია მმართველობის მწვერვალებს. „მფეთა სია“ მის შესახებ წერს, რომ მან გააძლიერა ქიში“.

სიის თანახმად კუ-ბაბა ქვეყანას მართავდა 100 წელი. მიაღწია დამოუკიდებლობას ლაგაშის მმართველის ენანთუმ -ისა და ურუქის მმართველ ენ-შაკუშანისაგან. ესაგილას ქრონიკაში საუბარია, რომ იგი არის სემიტური ქალაქის, აკშაკის მმართველის ფუზურ-სამუკანის თანამედროვე. ღმერთმა მარდუქმა მას ერთგულებისათვის მისცა ძალაუფლება “მთელს მსოფლიოზე“.

მისი მმართველობის სიძლიერეზე შესაძლებელია საუბარი, რადგან იგი მოხსენიებულია ასურბანიფალის ბიბლიოთეკის წარღვნის შემდეგი პერიოდის სიებში. არ არის გამორიცხული, რომ მისი ისტორია საფუძვლად დაედო თქმულებებს ბაბილონეთის დედოფალ სემირამიდას შესახებ.

მითოლოგიაში
მოგვიანებით კუ-ბაბა მიიჩნიეს, როგორცმესოპოტამიის ქალ-ღმერთი. კერძოდ, იგი იყო ქალღმერთი, რომელიც იცავდა ქალაქ ქარხემიშს. მისი გამოსახულება გავლენას ახდენს მოგვიანო პერიოდის ანატოლიურ ქალღმერთ კიბელეზე.
თესალონიკის თემი

თესალონიკის თემი ( — სამხრეთ ბალკანეთში მდებარე სამხედრო-სამოქალაქო თემი ბიზანტიის იმპერიაში. მოიცავდა ცენტრალურ და დასავლეთ მაკედონიის სხვადასხვა ნაწილს და თოსალონიკს, იმპერიის მეორე მნიშვნელოვან ქალაქს.

ისტორია
გვიან ანტიკურ ხანაში, თესალონიკე იყო რომის პროვინციის — მაკედინიის, მაკედონიის დიოცეზის და ილირიის პრეტორიანული პრეფექტურის დედაქალაქი. მე-7 საუკუნიდან, სლავების შემოსევებიდან, თემი მოიცავდა თესალინიკს და მის შემოგარენს. მას მართავდა ეპარქი, თუმცა მე-9 საუკუნის დასაწყისში მისი მმართველობა სტრატეგოსს დაევალა.

თესალონიკის სტრატეგოსი პირველად 836 წელს მოიხსენიება, მაგრამ მიხეილ -ის მიერ ლუი -სათვის მიწერილი წერილის მიხედვით შესაძლოა იმის ვარაუდი, რომ ეს თემი 824 წელს უკვე არსებობდა. მისი დაარსების თარიღად ასევე მოიხსენიებენ 809 წელს, როდესაც ნიკიფორე -მა ანტი-სლავური კამპანიის დროს გაარცელა ბიზანტიის იურისდიქცია ქალაქზე. მე-9 საუკუნეში თესალონიკის თემის არმია 2 000 კაცს შეადგენდა. მისი საზღვრები აღმოსავლეთით მდინარე სტიმონამდე და ამავე დასახელების თემამდე ვრცელდებოდა. მას სამხრეთით ჰელადა, ხოლო ჩრდილოეთით თესალია ესაზღვრებოდა. თესალონიკის თემის დასავლეთი და ჩრდილოეთი საზღვრების დაუდგენლობამ გამოიწვია კონფლიქტი ბიზანტიასა და სლავურ ტომებს, ხოლო მოგვიანებით ბიზანტიასა და ბულგარელებს შორის.

იოანე -ის დროს, ერთ-ერთი დუქსი არმიით ჩავიდა ქალაქში და სტრატეგოსთან ერთად დაიწყო თანა-მმართველობა, ამ უკანასკნელის მოვალეობების თავის თავზე აღებამდე. საუკუნეში თესალონიკის დუკატონი იმდენად მნიშვნელოვანი თანამდებობა იყო, რომ ისინი ხშირად სამეფო ოჯახის წარმომადგენლები იყვნენ. ქალაქი და მაკედონიის დიდი ნაწილი მეოთხე ჯვაროსნული ლაშქრობის შემდეგ გახდა თესალონიკის სამეფოს ნაწილი. 1224 წელს იგი ეპირის დესპოტატმა შეიერთა. თემი აღდგა 1246 წელს, მას შემდეგ, რაც იგი ნიკეის იმპერიამ შეიერთა. იგი საბოლოოდ გაანადგურეს ოსმალებმა 1392 წელს.
ოზერნოე (აბზელილოვოს რაიონი)

ოზერნოე — სოფელი რუსეთის ფედერაციაში, ბაშკირეთის რესპუბლიკის აბზელილოვოს რაიონში.

2010 წლის მონაცემებით სოფელში ცხოვრობს 595 ადამიანი. რაიონულ ცენტრ ასკაროვოდან დაშორებულია 33 კილომეტრით. უახლოესი რკინიგზის სადგურია მაგნიტოგორსკი, რომელიც დაშორებულია 20 კმ-ით.

2002 წლის აღწერის მიხედვით მოსახლეობის აბსოლუტურ უმრავლესობას ბაშკირები შეადგენენ (100%).
ალშეევის რაიონი

ალშეევის რაიონი — მუნიციპალური რაიონი ბაშკირეთის რესპუბლიკაში, რუსეთის ფედერაცია. რაიონის ადმინისტრაციული ცენტრია სოფ. რაევსკი.

გეოგრაფია
ალშეევის რაიონი მდებარეობს ბაშკირეთის რესპუბლიკის სამხრეთ-დასავლეთ ნაწილში, მდინარე დიომას დინების შუა წელში. რაიონის ფართბია 2415 კმ² და იგი გადაჭიმულია ჩრდილოეთიდან სამხრეთისაკენ 38 კილომეტრზე, ხოლო დასავლეთიდან აღმოსავლეთისაკენ — 66 კმ-ზე.

რაიონი მდებარეობს მოსკოვი-ჩელიაბინსკის რკინიგზის ხაზზე და ჩიშმი-დავლეკანოვო-კირგიზ-მიიაკისა და რაევსკი-სტერლითამაქის საავტომობილო გზების გადაკვეთზე.

ისტორია
ალშეევის რაიონი დაარსდა 1935 წლის 31 იანვარს.

მოსახლეობა
2010 წლის რუსეთის საყოველთაო აღწერების მიხედვით აქ ცხოვრობენ: ბაშკირები  — 39,3 %, თათრები — 32,4 %, რუსები — 22,7 %, უკრაინელები — 2,5 %, ჩუვაშები — 1,6 %, სხვა ეროვნების პირები — 1,5 %.

ადმინისტრაციული დაყოფა
ალშეევის რაიონში არის 104 დასახლებული პუნქტი, რომლებიც ერთიანდებიან 20 სასოფლო დასახლებაში.
იუნესკოს მსოფლიო მემკვიდრეობის ძეგლები პაკისტანში

2013 წლის მონაცემებით პაკისტანში იუნესკოს მსოფლიო კულტურული მემკვიდრეობის 6 ძეგლია. ეს არის მსოფლიო მემკვიდრეობის ძეგლების საერთო რაოდენობის (1052) 0,6 %. გარდა ამისა, 2013 წელს, პაკისტანში მდებარე 18 ძეგლი შეიტანეს იუნესკოს საცდელ სიაში.. პაკისტანმა მსოფლიო კულტურული და ბუნებრივი მემკვიდრეობის კონვენციის რატიფიცირება მოახდინა 1976 წლის 23 ივლისს.

ცხრილი
ცხრილში შეტანილია ძეგლები, იუნესკოს მიერ მსოფლიო მემკვიდრეობის სიაში დამატების თარიღის მიხედვით.

ობიექტების გეოგრაფიული მდებარეობა
არხანგელის რაიონი

არხანგელის რაიონი — მუნიციპალური რაიონი ბაშკირეთის რესპუბლიკაში, რუსეთის ფედერაცია. რაიონის ადმინისტრაციული ცენტრია სოფ. არხანგელსკოე.

გეოგრაფია
არხანგელის მუნიციპალური რაიონი მდებარეობს ბაშკირეთის ცენტრალურ ნაწილში, უფიდან სამხრეთ-აღმოსავლეთით. მისი ტერიტორიის ფართობია 2422 კმ². რაიონის ტერიტორიას გადაკვეთს კარლამან-ბელორეცკ-მაგნიტოგორსკის, ხალხში „ბაშკირეთის ბამ-ად“ წოდებული რკინიგზა და უფა-ბელორეცკის საავტომობილო გზა.

ისტორია
არხანგელის რაიონი დაარსდა 1930 წლის 20 აგვისტოს, როდესაც სრულიად რუსეთის ცენტრალური აღმასრულებელი კომიტეტის გადაწყვეტილებით მოხდა ბაშკირეთის ავტონომიური რესპუბლიკის კანტონებად დაყოფის გაუქმება და როდესაც შეიქმნა 48 რაიონი.

მოსახლეობა
2010 წლის რუსეთის საყოველთაო აღწერების მიხედვით აქ ცხოვრობენ: ბაშკირები — 45,4 %, რუსები — 38,5 %, თათრები — 10,6 %, ჩუვაშები — 2,4 %, სხვა ეროვნების პირები — 3,1  %. არხ-ლატიშის სასოფლო საბჭოში კომპაქტურად ცხოვრობენ ლატვიელები.

ადმინისტრაციული დაყოფა
არხანგელის რაიონში არის 71 დასახლებული პუნქტი, რომლებიც ერთიანდებიან 12 სასოფლო დასახლებაში.
მალაიზიის გერბი

მალაიზიის გერბი — გამოხატავს უკანა ფეხზე მდგარ ორ ვეფხვს. ვეფხვი წარმოადგენს სიმამაცისა და ძალის სიმბოლოს. თითოეული ვეფხვი ცალი ფეხით ეყრდნობა ყვითელ ლენტს, რომელსაც აწერია დევიზი მალაიურ ენაზე — ”ძალა ერთობაშია!” დევიზი ორჯერ მეორდება — ლათინურზე და ”ჯავიზე” (არაბიზირებულ დამწერლობაზე), დანარჩენი თათებით კი იჭერს ფარს. ფარს თავზე ადგას ყვითელი მთვარე და ვარსკვლავი, რომლიდანაც 14 თანასწორი სხივი გამოედინება. ფარზე გამოსახულია 5 ეროვნული ხანჯალი. ისისნი წარმოადგენს 5 არაფედერაციულ მალაიურ სამთავროს (ჯოჰორი, ფედაჰი, პერლისი, კელანტანი და ტრენგანუ). მარცხნივ, ფარის თავზე გამოსახულია ქოქოსის პალმა და ხიდი წყალზე. ხიდი წარმოადგენს პენანგის შტატის სიმბოლოს, მარჯვნივ გამოსახულია მალაკის ხე — მალაკის შტატის სიმბოლო, რომლებიც ადრე შედიოდნენ სტრეიტს-სეტლმენტსის კოლონიაში. ცენტრში მარცხნიდან მარჯვნივ თანაბარი ზომის წითელი, შავი, თეთრი და ყვითელი სწორკუთხედები — ყოფილი მალაკის ფედერაციულ სამთავროთა ფერები: თეთრი და შავი — პახანგის, წითელი და ყვითელი — სელანგორის, შავი, თეთრი და ყვითელი — პერაკის, წითელი, შავი და ყვითელი — ნეგერი-სემბელანის. ქვემოთ და მარცხნივ — საბაჰის შტატის სიმბოლო, მარჯვნივ ფრინველი — მარტორქა, სარავაკის შტატის სიმბოლო, მათ შორის მოთავსებულია ეროვნული ყვავილი — ჰიბისკუსი („ბუნგა რაია“).

გალერეა
ასკინოს რაიონი

ასკინოს რაიონი — მუნიციპალური რაიონი ბაშკირეთის რესპუბლიკაში, რუსეთის ფედერაცია. რაიონის ადმინისტრაციული ცენტრია სოფ. ასკინო, რომელიც მდებარეობს უფიდან 213 კილომეტრში.

გეოგრაფია
ასკინოს რაიონი მდებარეობს მდინარე უფის მარჯვენა სანაპიროზე. მას ესაზღვრება პერმის მხარე და სვერდლოვსკის ოლქი. რაიონის ფართობია 2542 კმ².

ისტორია
რაიონი დაარსდა 1930 წლის აგვისტოში.

მოსახლეობა
2010 წლის რუსეთის საყოველთაო აღწერების მიხედვით აქ ცხოვრობენ: ბაშკირები — 68,9 %, თათრები — 19,4 %, რუსები — 10,6 %, სხვა ეროვნების პირები — 1,1  %.

ადმინისტრაციული დაყოფა
ასკინოს რაიონში არის 74 დასახლებული პუნქტი, რომლებიც ერთიანდებიან 15 სასოფლო დასახლებაში.
მსოფლიოს ახალგაზრდული ჩემპიონატი ხელბურთში 2017

ახალგაზრდული მსოფლიო ჩემპიონატი ხელბურთში — გაიმართება 2017 წელს თბილისში, რომელიც გაგრძელდება 13 დღე (8-20 აგვისტო). ჩემპიონატის ყველა მატჩი ჩატარდება ხელბურთის ოლიმპიურ არენაზე (ახალი სპორტის სასახლე). ტურნირის მონაწილეა 24 ქვეყნის გუნდი, რომლებიც განაწილდებიან 4 ჯგუფში 6-6-ად. თითო ჯგუფიდან 4-4 გუნდი გადის მერვედ ფინალში. ფინალური მატჩები და ჩემპიონატის დახურვა გაიმართება 20 აგვისტოს.

მონაწილე გუნდები: ალჟირი, არგენტინა, ბაჰრეინი, ბრაზილია, ჩილე, ხორვატია, დანია, ეგვიპტე, საფრანგეთი, გერმანია, ისლანდია, იაპონია, კორეა, მექსიკა, ნორვეგია, პორტუგალია, რუსეთი, სერბეთი, სლოვენია, ესპანეთი, შვედეთი, ტუნისი, ვენესუელა.

მთელი ტურნირი, 92 მატჩი გაიმართება თბილისის ოლიმპიური სასახლის ორ დარბაზში. სავარჯიშო არენებია: სპორტკომპლექს არენას 2 დარბაზი, ფრენბურთის ოლიმპიური არენის ორი კორტი, სპორტის სამინისტროს დარბაზი და დინამოს საკალათბურთო ბაზა. მსოფლიო ჩემპონატის ოფიციალური სასტუმრო იქნება რედისონ ბლუ, სადაც იცხოვრებს ასამდე მსაჯი, დელეგატი და ყველა ოფიციალური პირი. ხუთასზე მეტ სპორტსმენსა და მწვრთნელს მიიღებენ სასტუმრო ჰუალინგი (12 გუნდი), ბომონდ გარდენი (4), გოლდენ პალასი (4) და კრუიზი (4).

18-20 აგვისტოს, ჩემპიონატის გადამწყვეტი მატჩების დროს, თბილისში გაიმართება საბჭოს სხდომაც.
ალჟირი
ეგვიპტე
ტუნისი

აზია
ბაჰრეინი
იაპონია
სამხრეთი კორეა

ევროპა
ხორვატია
დანია
საფრანგეთი
საქართველო
გერმანია
ისლანდია
პორტუგალია
რუსეთი
სლოვენია
სერბეთი
ესპანეთი
შვედეთი

ამერიკა
არგენტინა
ბრაზილია
ჩილე
მექსიკა
ვენესუელა
დრამატურგია

დრამატურგია ( - დრამატული ნაწარმოებების შექმნა ან დადგმა) — დრამის აგების თეორია, აგრეთვე ასეთი ნაწარმოების სიუჟეტის მსგავსი კონცეფცია.

დრამატურგიას აგრეთვე უწოდებენ ცალკე მწერლის, ქვეყნის თუ ერის ან ეპოქის დრამატული ნაწარმოებების ერთობლიობას,

დრამატურგიული ნაწარმოების ძირითადი ელემენქტების და დრამატურგიის პრინციპების გაგება ისტორიულად ცვალებადი მოვლენაა. დრამა განიმარტებოდა, როგორც მოქმედება, რომელიც მიმდინარეობს (და არა უკვე დასრულებულია) მოქმედი პირების ხასიათის და მდგომარეობის მიხედვით.

მოქმედება წარმოადგენს დროის გარკვეულ მონაკვეთში მიმდინარე ცვლილებას. დრამატურგიაში ასეთი ცვლილების ანალოგია ცვლილებები ბიოგრაფიაში, კომედიურ ჟანრში - მხიარული, ხოლო ტრაგედიაში - სევდიანი. დროის მონაკვეთი ან რამდენიმე საათს მოიცავს (როგორც ფრანგულ კლასიკურ დრამაში), ან მრავალ წელს (როგორც უილიამ შექსპირის შემოქმედებაში).
გოჩა ფიფია

გოჩა ფიფია (დ. 5 აპრილი, 1965, თბილისი, საქართველოს სსრ) — ქართველი საზოგადო მოღვაწე, ბიზნესმენი, პოლიტიკოსი და პუბლიცისტი.

დაამთავრა თბილისის სახელმწიფო უნივერსიტეტის იურიდიული ფაკულტეტი. 1987-1988 წლებში თბილისის პროკურატურაში იყო სტაჟიორ-გამომძიებელი; 1988-1989 წლებში ლენინის რაიონის პროკურატურაში — პროკურორის თანაშემწე; 1989-1991 წლებში საქართველოს რესპუბლიკის პროკურატურის კადრების სამმართველოს პროკურორი, საგამოძიებო სამმართველოს პროკურორი; 1993-1994 წლებში საქართველოს საგარეო საქმეთა სამინისტროს საკონსულო დეპარტამენტის სამართლებრივი განყოფილების უფროსი; 1994-1996 წლებში საქართველოს საელჩოს პირველი მდივანი (ვაშინგტონი); 1996-2003 წლებში შ.პ.ს. „უშბას“ გენერალური დირექტორი. 2013 წლიდან კომპანია „ზეარის“ დამფუძნებელი.

2004-2008 წლებში იყო საქართველოს მე-6 მოწვევის პარლამენტის წევრი (ზუგდიდის მაჟორიტარი), საინიციატივო ჯგუფი. იყო რეგიონული პოლიტიკის, თვითმმართველობისა და მაღალმთიანი რეგიონების კომიტეტის წევრი.

ჰყავს მეუღლე და სამი შვილი.
ბარნლი (საფეხბურთო კლუბი)

საფეხბურთო კლუბი „ბარნლი“ — ინგლისური საფეხბურთო კლუბი. დაარსდა 1882 წელს. ასპარეზობს ინგლისის პრემიერლიგაში, რომელშიც აღზევდა 2016 წელს, ინგლისის დონით მეორე ჩემპიონატში დაიკავა 1-ლი ადგილი. მაისურის ძირითადი ფერის გამო კლუბის ზედმეტსახელია „კლარეტები“. საშინაო მატჩებს ატარებს სტადიონ ტერფ მურზე. 1888 წელს, „ბარნლი“ იყო ინგლისის საფეხბურთო ჩემპიონატის დამაარსებელ კლუბებს შორის.

1920-21 და 1959-60 წლების სეზონებში გახდა ინგლისის პირველი დივიზიონის ჩემპიონი, რომელიც იმ დროისთვის დონით მეორე ჩემპიონატი იყო. 1914 წელს გახდა ინგლისის ასოციაციის თასის მფლობელი. 2-ჯერ გახდა ინგლისის სუპერთასის გამარჯვებული, 1960 და 1973 წლებში. 1961 წელს „ბარნლიმ“ შეძლო ევროპის თასის 1/4 ფინალშ გასვლა. „ბარნლი“ შედის იმ ოთხ კლუბს შორის, რომელსაც მოგებული აქვს ინგლისის ოთხივე დონის ჩემპიონატი („ვულვერჰემპტონ უონდერერსი“, „შეფილდ იუნაიტედი“, „პრესტონ ნორთ ენდი“).
აურგაზის რაიონი

აურგაზის რაიონი — მუნიციპალური რაიონი ბაშკირეთის რესპუბლიკაში, რუსეთის ფედერაცია. რაიონის ადმინისტრაციული ცენტრია სოფ. ტოლბაზი, რომელიც მდებარეობს უფიდან 80 კილომეტრში.

გეოგრაფია
აურგაზის რაიონი მდებარეობს ბაშკირეთის ცენტრალურ ნაწილში. ჩრდილოეთიდან მას ესაზღვრება კარმასკალინის რაიონი. აღმოსავლეთიდან - გაფურის რაიონი, სამხრეთიდან - სტერლითამაქის რაიონი, ხოლო დასავლეთიდან - ალშეევისა და დევლეკანოვოს რაიონები. რაიონის ფართობია 2 014 კმ².

ისტორია
რაიონი დაარსდა 1930 წლის 20 აგვისტოს, როდესაც სრულიად რუსეთის ცენტრალური აღმასრულებელი კომიტეტის გადაწყვეტილებით მოხდა ბაშკირეთის ავტონომიური რესპუბლიკის კანტონებად დაყოფის გაუქმება და როდესაც შეიქმნა 48 რაიონი.

მოსახლეობა
2010 წლის რუსეთის საყოველთაო აღწერების მიხედვით აქ ცხოვრობენ: თათრები — 42,2 %, ჩუვაშები — 29,3 %, ბაშკირები — 18,9 %, რუსები — 6,4 %, უკრაინელები — 1,2 %, მორდვები — 1 %, სხვა ეროვნების პირები — 1  %.

ადმინისტრაციული დაყოფა
აურგაზის რაიონში არის 137 დასახლებული პუნქტი, რომლებიც ერთიანდებიან 21 სასოფლო დასახლებაში.
ბაიმაკის რაიონი

ბაიმაკის რაიონი — მუნიციპალური რაიონი ბაშკირეთის რესპუბლიკაში, რუსეთის ფედერაცია. რაიონის ადმინისტრაციული ცენტრია ქალაქი ბაიმაკი.

ისტორია
რაიონი დაარსდა 1930 წლის 20 აგვისტოს, როდესაც სრულიად რუსეთის ცენტრალური აღმასრულებელი კომიტეტის გადაწყვეტილებით მოხდა ბაშკირეთის ავტონომიური რესპუბლიკის კანტონებად დაყოფის გაუქმება და როდესაც შეიქმნა 48 რაიონი.

მოსახლეობა
2010 წლის რუსეთის საყოველთაო აღწერების მიხედვით აქ ცხოვრობენ: ბაშკირები — 83,3 %, რუსები — 11,9 %, თათრები — 3,5 %, სხვა ეროვნების პირები — 1,3  %. ქალაქ ბაიმაკში ცხოვრობს რაიონის მოსახლეობის 30,56 %.

ადმინისტრაციული დაყოფა
ბაიმაკის რაიონში არის 92 დასახლებული პუნქტი, რომლებიც ერთიანდებიან 23 სასოფლო დასახლებაში.
ვესტ ბრომვიჩ ალბიონი (საფეხბურთო კლუბი)

საფეხბურთო კლუბი „ვესტ ბრომვიჩ ალბიონი“ (; ინგლისურად გამოითქმის: ) — ინგლისური საფეხბურთო კლუბი. დაარსდა 1878 წელს, უესტ-ბრომიჩში, უესტ-მიდლენდსის საგრაფოში. ასპარეზობს ინგლისის პრემიერლიგაში. 1900 წლიდან საშინაო მატჩებს ატარებს სტადიონ ჰოტორნსზე.

1888 წელს, „ვესტ ბრომი“ იყო ინგლისის საფეხბურთო ჩემპიონატის დამაარსებელ კლუბებს შორის. არსებობის ძირითადი ნაწილი გატარებული აქვს ინგლისის უმაღლესი დონის ჩემპიონატში. ინგლისის ჩემპიონი გახდა ერთხელ, 1919-20 წლების სეზონში, მეორე ადგილი დაიკავა ორჯერ. ინგლისის ასოციაციის თასის გამარჯვებული გახდა 5-ჯერ. პრემიერლიგაში გამოდიოდა 1888 წლიდან და ბოლო მნიშვნელოვანი ჯილდო მოიპოვა 1968 წელს. 1966 წელს, ინგლისის ლიგის თასზე პირველი გამოსვლისას, შეძლო თასის დაუფლება. ინგლისის უმაღლეს დივიზიონში დაქვეითების გარეშე გატარებული აქვს ზედიზედ ოცდაოთხი წელი, 1949-1973 წლებში, 1986-2002 წლებში გაატარა ყველაზე დიდი დრო უმაღლეს დივიზიონში ასპარეზობის გარეშე.

კლუბის ისტორიის დიდ ნაწილში კლუბი თამაშობდა ლურჯ და თეთრ ზოლიანი ფორმით. კლუბის ლოგოზე გამოსახულია იადონი კუნელის ტოტზე. „ვესტ ბრომვიჩ ალბიონს“ დაპირისპირების ხანგრძლივი ისტორია აქვს უესტ-მიდლენდსის სხვა კლუბებთან. მისი ისტორიული მეტოქეები არიან „ასტონ ვილა“ და „ვულვერჰემპტონ უონდერერსი“, ამ უკანასკნელთან დაპირისპირებას შავი ქალაქის დერბი ეწოდება.

ტიტულები
პირველი დივიზიონი (ახლანდელი პრემიერლიგა)
ჩემპიონი (1): 1919/20
მე-2 ადგილი (2): 1924/25, 1953/54

მეორე დივიზიონი (ახლანდლი საფეხბურთო ლიგის ჩემპიონატი)
ჩემპიონი (3): 1901/02, 1910/11, 2007/08
მე-2 ადგილი (5): 1930/31, 1948/49, 2001/02, 2003/04, 2009/10

ინგლისის ასოციაციის თასი
გამარჯვებული (5): 1888, 1892, 1931, 1954, 1968,
ფინალისტი (5): 1935 1887, 1895, 1912, 1935

ინგლისის ლიგის თასი
გამარჯვებული (1): 1966
ფინალისტი (2): 1967, 1970

ინგლისის სუპერთასი
გამარჯვებული (2): 1920, 1954 (გაზიარებული ტიტული)
ფინალისტი (2): 1931, 1968
Zara

ზარა [] — ესპანური კომპანია, რომელიც დაარსდა 1974 წელს, ამანსიო ორტეგას მიერ.

კომპანიის განსაკუთრებულობა მდგომარეობდა მის სტრატეგიაში - რეკლამების ნაცვლად მოდების ნაწილი მიემართა ახალი მაღაზიების გახსნაზე.

ზარას პირველ მაღაზიაში წარმოდგენილი იყო ცნობილი მოდის სახლების ტანსაცმლის ასლები დაბალ ფასში. კომპანია იმდენად წარმატებული აღმოჩნდა, რომ სულ მოკლე პერიოდში ორტეგამ მოახერხა ახალი მაღაზიების გახსნა მთელი ესპანეთის მასშტაბით.